Diari Oficial de la Generalitat Valenciana


Sumari del DOGV 9925, del 29-08-2024 (2024/8561)

RESOLUCIÓ de 23 de juliol de 2024, de la Direcció General de Pesca, per la qual s'autoritza el canvi de titularitat de l'establiment d'aqüicultura marina, clotxiner «María de la Concepció», del titular actual, Mariscos Antón Fernández, SLU, a Marcelino Acuña, SA. Expedient AMIA 46.0042.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9925

Data del DOGV
:   29-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8561

CVE
:   UILG-G-4239-7405

Data del document
:   23-07-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Anunci

Vista la Resolució de 22 de febrer de 2021, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'establiment d'aqüicultura marina, viver per al cultiu de clòtxina al port de València, marcació número 5, denominat «María de la Concepción».

Vista la sol·licitud presentada per Ana Pereiro Figueiras, com a representant de Marcelino Acuña, SA (NIF U00314294) per a un canvi de titularitat del clotxiner «María de la Concepción», de data 7.02.2024.

Vista l'autorització administrativa de l'autoritat  portuària de València a Marcelino Acuña, SA, per a l'ocupació de domini públic en la zona de servici del port de València (ampliació nord), amb destinació a l'ocupació de làmina d'aigua del clotxiner denominat «María de la Concepción», de data 15.07.2024.

Vista la proposta de la directora territorial de la Conselleria d'Agricultura, Ramaderia i Pesca de València de data 6.05.2024.

De conformitat amb el que s'establix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i en l'article 12 del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'establixen les normes bàsiques d'organització espacial de l'aqüicultura marina, esta Direcció General de Pesca,

RESOL

*Primer*

Atorgar l'autorització administrativa de canvi de nom del titular de l'activitat d'aqüicultura de l'establiment localitzat en la marcació núm. 5, de l'anterior titular, Mariscos Antón Fernández, SLU, en favor de Marcelino Acuña, SA, amb CIF K50305740. Domicili social a Sant Adrián de Cobres, 34, 36595 Vilaboa, Pontevedra.

*Segon*

Característiques de l'establiment:

Tipus d'establiment: granja marina.

Tipus d'instal·lació: clotxiner flotant.

Tipus d'explotació: engreix.

Espècie: clòtxina (Mytilus galloprovincialis).

Producció anual màxima: 360 t/any.

Capacitat màxima de càrrega: 20 t.

Superfície: 364 m²

Ubicació: marcació número 3 del port de València, en la zona Port Nou de València.

Coordenades geogràfiques ETRS-89:

X =733.194,05           Y = 4.370.153,44

X = 733.219,97          Y = 4.370.159,62

X = 733.222,11          Y = 4.370.146,00

X = 733.197,24          Y = 4.370.139,50

Les característiques de l'establiment i les productives seran les especificades en les memòries tècniques realitzades per Diego Vázquez González, enginyer de Camins, Canals i Ports, el 25.04.2024 i el 26.06.24: màxim de 266 cordes de 8 m de longitud i 25 cicles de producció anuals.

*Tercer*

No s’haurà d'alterar l'ocupació, l'impacte ambiental, la tecnologia del cultiu, l'abalisament o qualsevol altra característica de la instal·lació.

El nou titular queda subrogat en tots els drets i obligacions de l'antic titular.

Hauran de complir-se les condicions i prescripcions establides en els instruments habilitants expedits pels òrgans competents, i en particular els condicionants indicats en la concessió de domini públic.

La primera venda s'haurà de realitzar a través d'un centre d'expedició autoritzat.

És obligatori el corresponent document registre, correctament emplenat, sempre que es traslladen mol·luscos bivalves al centre de depuració.

El titular de l'establiment haurà d'enviar a l'òrgan competent de la seua comunitat autònoma un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. L’enviament s’ha de realitzar en la primera quinzena del mes següent al qual fan referència les operacions de venda.

La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat.

*Quart*

Qualsevol modificació que es pretenga realitzar respecte de les condicions de l'autorització, hauran de complir el que s’indica en els articles 11 i 12 del Decret 236/2022.

*Quint*

La vigència d'esta autorització es concedix amb un caràcter indefinit.

Les causes d'extinció seran les disposades en l'article 17 del Decret 236/2022.

*Sext*

D'acord amb el que s'establix en el capítol III, Registre d'Establiments d’Aqüicultura, del Decret 236/2022, este establiment d'aqüicultura marina el titular del qual és Marcelino Acuña, SA, amb CIF K73375129, queda registrat amb el número 46/105/000.

*Sèptim*

L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.

Contra la present resolució, no posa fi a la via administrativa, es podrà interposar un recurs d'alçada davant el secretari autonòmic d'Agricultura, Aigua, Ramaderia i Pesca en el termini d'un mes comptador des de l'endemà de la notificació de la present resolució, de conformitat amb el que es disposa en els articles 121 i 122 la Llei 39/2015, d'1 d'octubre, del procediment administratiu comú de les administracions publiques.

  

València, 23 de juliol de 2024

Miguel Francisco Castell Rovira

Director general de Pesca